ai4bharat/Pralekha huggingface dataset:
PIB Headquarters
வரி செலுத்துபவர்களுக்கு, தகவல் தொடர்புக்கான கூடுதல் சேனலாக, வரி செலுத்துபவர்களுக்கு தனிப்பட்ட வாட்ஸ் ஆப் எண்.
கோவிட்-19 பெருந்தொற்று காரணமாக தொழில், வர்த்தகத் துறையினர் எதிர்கொள்ளும் பிரச்சினைகளை நீக்குவதற்காக, வரி செலுத்துபவர்களுக்கு கூடுதல் தகவல் தொடர்பு சேனலாக தனிப்பட்ட வாட்ஸ் ஆப் எண் ஒன்றை ஏற்படுத்த தமிழ்நாடு புதுச்சேரி மண்டலத் தலைமை ஆணையர் அங்கீகாரம் அளித்துள்ளார்.
தமிழ்நாடு மாநிலம் மற்றும் புதுச்சேரி யூனியன் பிரதேசத்தை சேர்ந்த
ஜிஎஸ்டி GST இன் மத்திய அதிகார வரம்பிற்குட்பட்ட வரி செலுத்துபவர்களும், பொதுமக்களும் இந்த வாட்ஸ் ஆப் வசதியை பயன்படுத்திக் கொள்ளுமாறு கேட்டுக் கொள்ளப்படுகிறார்கள். தங்களுக்கான அதிகார வரம்பிற்குட்பட்ட அலுவலகங்களை நேரில் சென்று அணுகாமலேயே வாட்ஸ் ஆப் எண் மூலமாகவே, தங்களுக்குள்ள குறைகளுக்கும், வினாக்களுக்கும் விரைவில் தீர்வு காண முடியும்.
வாட்ஸ் ஆப் எண் 94444 02480
இந்த எண் மூலம் வாட்ஸ் ஆப் செய்திகள் மட்டுமே அனுப்பமுடியும். அழைப்பு விடுத்து பேசும் வசதி நீக்கப்பட்டிருக்கும் இந்த அலுவலகத்தில் உள்ள ஒரு அதிகாரி ஒற்றைச்சாளர மைய அதிகாரியாகச் செயலாற்றி, அந்தந்த அதிகார வரம்பிற்குட்பட்ட அதிகாரியிடமிருந்து பதில்களைப் பெற்று வாட்ஸ் ஆப் மூலம் பதில் அனுப்புவார்.
அனைத்து தொழில் மற்றும் வர்த்தக அமைப்புகளும், கூட்டமைப்புகளும், இத்துறையின் இந்தப் புதிய முயற்சி குறித்து, தங்கள் அனைத்து உறுப்பினர்களுக்கும் தகவல் அளிக்கவேண்டும் என்றும், அவர்கள் இந்த வசதியைப் பயன்படுத்திக் கொள்ளுமாறும் கேட்டுக்கொள்ளப்படுகிறது.
(Visitor Counter : 113
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 116.87 கோடியைக் கடந்தது
நாட்டில் கடந்த 24 மணி நேரத்தில் 32,99,337 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 116.87 கோடியைக் ) கடந்தது. 1,20,77,324 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 12,510 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,39,34,547ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.31 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 148 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 8,488 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,18,443 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.34 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 7,83,567 கொவிட் பரிசோதனைகள் செய்யப்பட்டன. இதுவரை சுமார் 63.25 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 59 நாட்களில் 2 சதவீதத்திற்கும் குறைவாக நீடித்து, தற்போது 0.93 சதவீதமாக உள்ளது. தினசரித் தொற்று விகிதம் 1.08 சதவீதமாக பதிவாகியுள்ளது. இந்த எண்ணிக்கை தொடர்ந்து 84 நாட்களாக 3 சதவீதத்திற்குக் கீழே 49 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1774123
தொலைதொடர்பு மற்றும் தகவல் தொழில்நுட்ப அமைச்சகம்
தொலைத்தொடர்பு மற்றும் ஒலிபரப்புத் துறையில் எளிதாக வணிகம் செய்வதற்கான பரிந்துரைகளை ட்ராய் வெளியிட்டது
இந்திய தொலைத்தொடர்பு ஒழுங்குமுறை ஆணையம்  இன்று ‘தொலைத்தொடர்பு மற்றும் ஒளிபரப்புத் துறையில் எளிதாக வணிகம் செய்வது’ குறித்த பரிந்துரைகளை வெளியிட்டுள்ளது.
அனைத்துத் துறைகளிலும் ஒவ்வொரு மட்டத்திலும் வணிகச் சூழலை மேம்படுத்த மத்திய அரசு முயற்சி செய்து வருகிறது. அந்த வகையில், தொலைத்தொடர்பு மற்றும் ஒளிபரப்புத் துறையில் வணிகச் சூழலை மேம்படுத்த ட்ராய் கடமைப்பட்டுள்ளது. இதற்காக, ட்ராய் கடந்த 2021-ம் ஆண்டு டிசம்பர் 8-ம் தேதி "தொலைத்தொடர்பு மற்றும் ஒளிபரப்புத் துறையில் எளிதாக வணிகம் செய்வது" என்ற தலைப்பிலான ஆலோசனைகளை வெளியிட்டது. இந்த ஆலோசனைகள் மீதான கருத்துகளைத் தெரிவிக்க 2022-ம் ஆண்டு பிப்ரவரி 09-ம் தேதி முதல் 23-ம் தேதி வரை அவகாசம் அளிக்கப்பட்டது. இதில், 45 ஆதரவாக கருத்துகளும், நான்கு எதிர்மறையான நான்கு கருத்துகளையும் ஆணையம் பெற்றது.
இந்த பரிந்துரைகளின் முக்கிய அம்சங்கள் பின்வருமாறு:
1) பயனர்களுக்கு எளிதான, வெளிப்படையான மற்றும் பதிலளிக்கக்கூடிய டிஜிட்டல் ஒற்றைச் சாளர அமைப்பு நிறுவப்பட வேண்டும். துறைகளுக்கிடையேயான ஆன்லைன் செயல்முறைகளை இறுதி முதல் இறுதி வரை அடைய புதிய டிஜிட்டல் தொழில்நுட்பங்களுடன் போர்ட்டல் இயக்கப்பட வேண்டும்.
2) ஒவ்வொரு அமைச்சகமும் ஒரு நிலையான எளிதாக வணிகம் செய்வது குறித்த குழுவை நிறுவி, தற்போதுள்ள செயல்முறைகளை தொடர்ந்து மதிப்பாய்வு செய்யவும், எளிமைப்படுத்தவும், புதுப்பிக்கவும், எளிய வணிகத்தை உறுதி செய்யவும் வேண்டும்.
3) அரசுத் துறைகள் ஆரம்ப மற்றும் கூடுதல் அனுமதிகள் உட்பட அனைத்து செயல்முறைகளுக்கும் காலக்கெடுவைக் குறிப்பிட வேண்டும்.
-----
AD/CR/KPG
(Visitor Counter : 98
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
இரண்டாவது கட்ட நகர்ப்புற தூய்மை இந்தியா இயக்கத்தின் கீழ் குப்பையில்லா நகரங்கள்
நாட்டின் நகர்ப்புறங்களில் உருவாகும் திடக்கழிவுகளை அறிவியல் பூர்வமாக பதப்படுத்தி சுகாதாரத்தை பாதுகாக்கும் நோக்கில் மத்திய அரசு 2014-ம் ஆண்டு அக்டோபர் 2 அன்று தூய்மை இந்தியா இயக்கத்தைத் தொடங்கியது.
100 சதவீதம் பிரித்தல், வீடு வீடாகச் சென்று குப்பைகள் சேகரித்தல் மற்றும் அறிவியல் பூர்வமாக, பாதுகாப்பாக அப்புறப்படுத்துதல் உள்ளிட்ட அனைத்து வகையான செயல்பாடுகளின் மூலம் அனைத்து நகரங்களும் குப்பையில்லா நிலையை அடைவதை நோக்கமாகக் கொண்டு நகர்ப்புற தூய்மை இந்தியா இயக்கத்தின் இரண்டாவது கட்டம்  2021 அக்டோபர் 1 அன்று ஐந்து ஆண்டு காலத்திற்கு தொடங்கப்பட்டது. அனைத்து பாரம்பரிய குப்பைக் கிடங்குகளையும் சரிசெய்து அவற்றை பசுமை மண்டலங்களாக மாற்றுவதையும் இது நோக்கமாகக் கொண்டுள்ளது.
நகர்ப்புற தூய்மை இந்தியா இயக்கத்தின் இரண்டாவது கட்டத்தை செயல்படுத்த ரூ.1,41,600 கோடி செலவாகும் என்று மதிப்பிடப்பட்டுள்ளது. இதில் மத்திய அரசின் பங்கு ரூ.36,465 கோடியாக இருக்கும். மீதமுள்ள தொகையை பயனாளிகளின் பங்களிப்பாக தனிநபர்கள், மாநிலங்கள் மற்றும் யூனியன் பிரதேசங்கள்/ நகர்ப்புற உள்ளாட்சி அமைப்புகள்/ தனியார் துறை ஆகியவை தனியார் பங்களிப்புத் திட்டத்தின் கீழ் செலுத்துவார்கள்.
சுகாதாரம் என்பது அரசியலமைப்பின் 7 வது அட்டவணையின் கீழ் மாநில விஷயமாகும். எனவே, நாட்டின் நகர்ப்புறங்களில் சுகாதாரத் திட்டங்களைத் திட்டமிடுவது, வடிவமைப்பது, செயல்படுத்துவது மற்றும் செயல்படுத்துவது மாநில / நகர்ப்புற உள்ளாட்சி அமைப்புகளின் பொறுப்பாகும். இருப்பினும், மத்திய வீட்டுவசதி மற்றும் நகர்ப்புற விவகாரங்கள் அமைச்சகம் கூடுதல்நிதி மற்றும் தொழில்நுட்ப உதவிகளை வழங்குவதன் மூலம் இதில் வசதிகளைச் செய்து தருகிறது.
இத்தகவலை மத்திய வீட்டுவசதி மற்றும் நகர்ப்புற விவகாரங்கள் துறை இணையமைச்சர் திரு கவுஷல் கிஷோர் மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
சர்வதேச மாற்றுத்திறனாளிகள் தினத்தையொட்டி பிரதமரின் வாழ்த்துச் செய்தி
சர்வதேச மாற்றுத்திறனாளிகள் தினத்தையொட்டி, பிரதமர் வெளியிட்டுள்ள செய்தியில்,
“சர்வதேச மாற்றுத்திறனாளிகள் தினத்தில், இந்தியாவின் முன்னேற்றத்திற்காக மாற்றுத்திறனாளிகள் அளித்துள்ள பங்களிப்பு மற்றும் வியத்தகு சாதனைகளை பாராட்ட விரும்புகிறேன். அவர்களது வாழ்க்கைப் பயணங்கள், அவர்களது துணிச்சல் மற்றும் மன உறுதி மிகவும் ஊக்கமளிக்கிறது.
மாற்றுத்திறனாளிகளுக்கு அதிகாரமளிக்கும் விதமாக கட்டமைப்பு வசதிகளை மேலும் வலுப்படுத்த, மத்திய அரசு தீவிரமாக பணியாற்றி வருகிறது. சமத்துவம், எளிதில் அணுகுதல் மற்றும் வாய்ப்புகளுக்கு தொடர்ந்து முக்கியத்துவம் அளிக்கப்படும் என்று தெரிவித்துள்ளார்.
------------
(
பாதுகாப்பு அமைச்சகம்
தில்லி கப்பற்படை சிறார்கள் பள்ளியில் கேப்டன் மகேந்திர நாத் முல்லா எம்விசி நினைவுக் கோப்பை வழங்க ஏற்பாடு
மஹா வீர் சக்ரா  விருது பெற்ற மறைந்த கேப்டன் மகேந்திர நாத் முல்லாவின் மகள்களான திருமதி அமீதா முல்லா வட்டால் மற்றும் திருமதி அஞ்சலி கவுல் ஆகியோர் தங்கள் தந்தையின் நினைவாக கோப்பை ஒன்றை வழங்கும் ஏற்பாட்டை தில்லியில் உள்ள கப்பற்படை சிறார்கள் பள்ளியில் 2023,மார்ச் 11 அன்று மேற்கொண்டனர். இதற்காகப் பள்ளியில் நடைபெற்ற ஒரு சுருக்கமான விழாவில், வைஸ் அட்மிரல் சூரஜ் பெர்ரி, பணியாளர் சேவைகள் கட்டுப்பாட்டாளர் மற்றும் பள்ளி மேலாண்மைக் குழுத் தலைவர், கமோடர் ஜி. ராம்பாபு, கமோடர்  & பள்ளி மேலாண்மைக் குழு துணைத் தலைவர், கர்னல் சஞ்சீவ் வட்டால் ஆகியோரும் பள்ளியின் ஒருசில பணியாளர்களும் கலந்து கொண்டனர். இந்நிகழ்ச்சியில் பள்ளிக்கு ரூ.1.50 லட்சம் நிதியும் சுழற் கோப்பையும் வழங்கப்பட்டது. இந்த விருது ‘சிறந்த மாணவருக்கான கேப்டன் எம்.என்.முல்லா, எம்விசி நினைவு விருது’ எனப் பெயரிடப்பட்டுள்ளது. தெளிவான கண்ணோட்டம், உறுதியான துணிவு, அர்ப்பணிப்பு ஆகியவற்றின் அடிப்படையில் தில்லி கப்பற்படை சிறார்கள் பள்ளியில் தேர்ந்தெடுக்கப்பட்ட இரண்டு மாணவர்களுக்கு இவ்விருது வழங்கப்படும்.
1971 இந்தியா-பாகிஸ்தான் போரின் போது, 1971, டிசம்பர் 09 இரவில் எதிரி நீர்மூழ்கிக் கப்பலால் சுடப்பட்ட டார்பிடோ குண்டுகளால் ஐஎன்எஸ் குக்ரி தாக்கப்பட்டு மூழ்கியது. கப்பலைக் கைவிட முடிவு செய்த கேப்டன் முல்லா, தனது சொந்த பாதுகாப்பைப் பொருட்படுத்தாமல், தனது கப்பலில் இருந்த வீரர்களை மீட்பதற்கான ஏற்பாடுகளைப் பதற்றமின்றியும், மிகவும் அமைதியாகவும், முறையாகவும் மேற்பார்வையிட்டார். இயன்றவரை கப்பலை விட்டு வெளியேற வீரர்களை வழிநடத்திய பின்னர், கேப்டன் முல்லா மீண்டும் பாலத்திற்குச் சென்று இன்னும் என்னென்ன மீட்பு நடவடிக்கைகளை மேற்கொள்ளலாம் என்று பார்வையிட்டார். அவ்வாறு செய்யும்போது, கேப்டன் முல்லா கடைசியாக தனது கப்பலுடன் மூழ்குவதை உணர்ந்தார். அவரது செயல்கள், நடத்தை மற்றும் அவர் வகுத்த செயல்முறைகள் முன்மாதிரியாக, ராணுவத்தின் உயர்ந்த மரபுகளுக்கு ஏற்ப உள்ளது. கேப்டன் மகேந்திர நாத் முல்லா, உயர்வான துணிச்சலையும், அர்ப்பணிப்பையும் வெளிப்படுத்தினார். அவருக்கு மஹா வீர் சக்ரா விருது வழங்கப்பட்டது.
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் 26 லட்சம் தடுப்பூசிகளுடன் 12 கோடியைக் கடந்தது, நாட்டின் மொத்த தடுப்பூசி போடும் எண்ணிக்கை
கொவிட்-19 தொற்றுக்கு எதிரான உலகின் மாபெரும் தடுப்பூசி போடும் திட்டத்தின் கீழ் இதுவரை செலுத்தப்பட்டுள்ள தடுப்பூசிகளின் எண்ணிக்கை 12 கோடியைக் கடந்துள்ளது.
இன்று காலை 7 மணி வரை, 18,15,325 முகாம்களில் 12,26,22,590 பயனாளிகளுக்குக் கொவிட் தடுப்பூசி செலுத்தப்பட்டுள்ளது.
உலகளவில் மிக விரைவாக 92 நாட்களிலேயே 12 கோடி தடுப்பூசிகளை இந்தியா செலுத்தியுள்ளது. அதற்கு அடுத்தபடியாக அமெரிக்கா 97 நாட்களிலும், சீனா 108 நாட்களிலும் இந்த இலக்கை அடைந்தன.
கடந்த 24 மணி நேரத்தில் சுமார் 26 லட்சம் டோஸ்கள் போடப்பட்டுள்ளன.
92-வது நாளான நேற்று , நாடு முழுவதும் 26,84,956 பேருக்குத் தடுப்பூசி போடப்பட்டது.
கடந்த 24 மணி நேரத்தில் 2,61,500 பேர் புதிதாகப் பாதிக்கப்பட்டுள்ளனர்.
தமிழ்நாடு, மகாராஷ்டிரா, உத்தரப் பிரதேசம், தில்லி, சத்திஸ்கர், கர்நாடகா, மத்தியப் பிரதேசம், கேரளா, குஜராத், ராஜஸ்தான், ஆகிய பத்து மாநிலங்களில் அன்றாட கொவிட் புதிய பாதிப்புகள் தொடர்ந்து அதிகரித்து வருகின்றன.
கடந்த 24 மணி நேரத்தில் நாடு முழுவதும் பதிவான புதிய பாதிப்புகளில் இந்த மாநிலங்களில் மட்டும் 78.56 விழுக்காடு பதிவாகியுள்ளது.
அதிகபட்சமாக மகாராஷ்டிராவில் 67,123 பேரும், உத்தரப் பிரதேசத்தில் 27,334 பேரும், தில்லியில் 24,375 பேரும் புதிதாக தொற்றுக்கு ஆளாகியுள்ளனர்.
இந்தியாவில் தற்போது 18,01,316 பேர் கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 12.18 சதவீதமாகும்.
நாட்டில் குணமடைந்தவர்களின் எண்ணிக்கை 1,28,09,643 ஆக  இன்று பதிவாகியுள்ளது. கடந்த 24 மணி நேரத்தில் 1,38,423 பேர் புதிதாக குணமடைந்துள்ளனர்.
கடந்த 24 மணி நேரத்தில் 1,501 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1712520
நித்தி ஆயோக்
கார்பன் வெளியேற்றம் இல்லாத போக்குவரத்து : இந்தியாவில் குறைந்த அளவு கரியமில வாயுவை வெளியேற்றக்கூடிய போக்குவரத்துக்கு வழிவகுக்கும் சர்வதேசத் திட்டம்
இந்தியாவில் கரியமில வாயு பயன்பாடு குறைவாக உள்ள போக்குவரத்துக்கு வழிவகுக்கக் கூடிய “இந்தியாவில் கார்பன் வெளியேற்றம் இல்லாத போக்குவரத்து“ குறித்த ஆய்வை, நிதிஆயோக் அமைப்பு சர்வதேசப் போக்குவரத்து அமைப்புடன் இணைந்து, 24 ஜுன், 2020 அன்று தொடங்க உள்ளது.
போக்குவரத்துக் கொள்கை வகுத்தல் தொடர்பான அரசுகளுக்கிடையேயான அமைப்பான, சர்வதேசப் போக்குவரத்து அமைப்பில், 2008-ம் ஆண்டு முதல் இந்தியா உறுப்பினராக உள்ளது.
இணையவழியில் நடைபெற உள்ள தொடக்க விழாவில், சர்வதேசப் போக்குவரத்து அமைப்பின் பொதுச் செயலாளர் திரு. யங் தே கிம் மற்றும் நிதி ஆயோக் அமைப்பின் தலைமைச் செயல் அதிகாரி திரு.அமிதாப்காந்த் ஆகியோர் கூட்டாகத் தொடங்கிவைக்க உள்ளனர். மத்திய வீட்டுவசதி மற்றும் நகர்ப்புற வளர்ச்சித்துறை, சாலைப் போக்குவரத்து மற்றும் நெடுஞ்சாலைத்துறைகளின் உயர் அதிகாரிகளும், சர்வதேசப் போக்குவரத்து அமைப்பின் அதிகாரிகளும், இந்த நிகழ்ச்சியில் பங்கேற்க உள்ளனர்.
இணையவழியில் மேற்கொள்ளப்படும் இந்த நிகழ்ச்சியின் போது, இந்தியாவில் உள்ள போக்குவரத்து மற்றும் பருவநிலை சம்பந்தப்பட்ட தரப்பினருக்கு, இந்தத் திட்டத்தின் செயல்பாடுகள் குறித்து தெரிவிக்கப்படும். இந்தியாவின் போக்குவரத்து முறையில் எதிர்கொள்ளப்பட்டு வரும் சவால்கள் மற்றும் கரியமில வாயு குறைப்புக்கான நோக்கத்துடனான தொடர்பு பற்றிய தகவல்களும் வழங்கப்படும். இந்த விவாதத்தின் போது, இந்தியாவிற்கென தேவைப்படும் குறிப்பிட்ட அம்சங்கள் மற்றும் சூழ்நிலைகள் குறித்து கவனம் செலுத்த உதவும்.
“இந்தியாவில் கார்பன் வெளியேற்றம் இல்லாத போக்குவரத்து“ என்ற திட்டம்,, இந்தியாவிற்குத் தேவையான கார்பன் வெளியேற்றமற்ற போக்குவரத்து வடிவமைப்புக்கான மதிப்பீட்டுக் கட்டமைப்பை ஏற்படுத்தவும் வகை செய்யப்பட்டுள்ளது. தற்போதைய மற்றும் எதிர்காலப் போக்குவரத்து மற்றும் கரியமில வாயு வெளியேற்றம் குறித்த கொள்கை வகுக்கத் தேவையான விரிவான புரிந்துணர்வை, அரசுக்கு வழங்கும்.
• என்ன : “இந்தியாவில் கார்பன் வெளியேற்றம் இல்லாத போக்குவரத்து“ திட்டத் தொடக்கம்
• எப்போது : புதன்கிழமை, 24 ஜுன், 17:00 - 19:00 சர்வதேச நேரம்
• எங்கே : யூ டியூப் நேரலையில் at https://youtu.be/l2G5x5RdBUM
•
சர்வதேசப் போக்குவரத்து அமைப்பின் விரிவான நோக்கத்திற்கேற்ப, “கார்பன் வெளியேற்றம் இல்லாத போக்குவரத்து” திட்டம் இந்தியாவில் செயல்படுத்தப்படும். இது, “வளர்ந்துவரும் பொருளாதாரத்தில் கார்பன் வெளியற்றம் இல்லாத போக்குவரத்து” என்ற திட்டத்தின் ஒரு பகுதியாக மேற்கொள்ளப்பட உள்ளது. உலகின் பல்வேறு பகுதிகளிலும் கார்பன் வெளியேற்றம் இல்லாத போக்குவரத்துக்கான ஆலோசனைகளை வழங்கி வருகிறது. இந்தியா, அர்ஜென்டினா, அஜர்பைஜான் மற்றும் மொராக்கோ ஆகிய நாடுகள் தற்போது இதன் பங்குதாரர்களாக உள்ளன. சர்வதேசப் போக்குவரத்து அமைப்பு மற்றும் உப்பர்தால் நிறுவனத்தின் கூட்டு முயற்சியாக, ஜெர்மன் அரசின் சுற்றுச்சூழல், இயற்கைப் பாதுகாப்பு மற்றும் அணுசக்திப் பாதுகாப்பு அமைச்சகத்தின், சர்வதேசப் பருவநிலை மாற்ற முன்முயற்சி அமைப்பின் ஒத்துழைப்புடன் வளர்ந்துவரும் பொருளாதாரத்தில் கார்பன் வெளியேற்றம் இல்லாத போக்குவரத்துத் திட்டம் செயல்படுத்தப்பட உள்ளது.
(Visitor Counter : 257
பிரதமர் அலுவலகம்
புதிய இந்தியா: அனைவருக்கும் கண்ணியமான வாழ்க்கை
பிரதமர் திரு நரேந்திர மோடி தம்மை அடிக்கடி நாட்டின் முதன்மை சேவகர் என்றும், ஒவ்வொரு கொள்கை வடிவமைப்பும் இந்திய குடிமக்களை மையமாகக் கொண்டது என்றும் கூறுவார். அவருடைய சிறந்த தலைமைப் பண்பு, இயற்கையான நன்மதிப்பு மனித உரிமைகள் மற்றும் ஜனநாயகத்திற்கு அளிக்கும் மரியாதை, பல ஆண்டுகளாக மேற்கொண்டு வரும் பொதுச் சேவைப் பணி ஆகியவை இந்திய மண்ணில் அவரை ஈர்த்தது. தம் சமூகத்தின் அடித்தட்டு மக்கள் மற்றும் ஏழை மக்களின் கவலைகளை உணரும் உயர் அதிகார மையம் பேசுவதை குறித்து இது விவரிக்கிறது.
பிரதமரின் இணையதளத்திலிருந்து கட்டுரையை பிரதமர் அலுவலகம் பகிர்ந்துள்ளது.
சேவையாற்றுவதில் நிறைவான பணிகள் மூலம் அடித்தட்டு மக்களின் கண்ணியத்தை உறுதி செய்தல்.
#கரீப் கல்யாணின் 9 ஆண்டுகள்
பிரதமர் அலுவலகம்
பிரேசில் அதிபருடன் பிரதமர் சந்திப்பு
2023 மே 21 அன்று ஹிரோஷிமாவில் ஜி7 உச்சிமாநாட்டிற்கிடையே மேன்மை தங்கிய பிரேசில் அதிபர் திரு லூயிஸ் இனாசியோ லூலா டி சில்வாவை பிரதமர் திரு நரேந்திர மோடி சந்தித்தார்.
இரு தலைவர்கள் இடையேயான முதல் சந்திப்பாக இது இருந்தது. தூதரக உறவுகள் ஏற்படுத்தப்பட்ட 75வது ஆண்டாக இந்த ஆண்டு உள்ளது என்று இரு தலைவர்களும் குறிப்பிட்டனர். உத்திகள் வகுத்தலில், குறிப்பாக பாதுகாப்புத் தளவாடங்கள் உற்பத்தி, வர்த்தகம், மருந்துகள் உற்பத்தி, வேளாண்மை, பால்வளம் & கால்நடை பராமரிப்பு, உயிரி-எரிபொருள் & தூய்மை எரிசக்தி பற்றி ஆய்வுசெய்த அவர்கள், அதனை மேலும் ஆழப்படுத்துவதற்கான வழிகள் பற்றியும் விவாதித்தனர். இரு நாடுகளைச் சேர்ந்த வர்த்தகத் தலைவர்களின் உயர்நிலைக் கூட்டத்தை நடத்த வேண்டியதன் அவசியத்தை இரு தலைவர்களும் வலியுறுத்தினர். பிராந்திய வளர்ச்சி குறித்தும் இரு தலைவர்களும் கருத்துப் பரிமாற்றம் செய்துகொண்டனர். பன்னாட்டு அமைப்புகளில் தொடர்ச்சியான ஒத்துழைப்பின் முக்கியத்துவத்தை, பன்னாட்டு அமைப்புகளில் நீடிக்கும் சீர்திருத்தத்தின் அவசியத்தையும் இவர்கள் வலியுறுத்தினர்.
இந்த ஆண்டு செப்டம்பரில் ஜி-20 உச்சிமாநாட்டிற்காக அதிபர் லூலாவை இந்தியாவில் வரவேற்க பிரதமர் எதிர்நோக்கி இருக்கிறார்.
குடியரசுத் துணைத் தலைவர் செயலகம்
பொதுவாழ்வில் மாண்புகளை கடைப்பிடிக்க வேண்டும்: குடியரசு துணைத் தலைவர் வலியுறுத்தல்
பொதுவாழ்வில் மாண்புகளை கடைப்பிடிக்க வேண்டும் என்று வலியுறுத்தியுள்ள குடியரசு துணைத் தலைவர் திரு எம் வெங்கையா நாயுடு, விவாதங்களின் தரத்திற்கு களங்கம் ஏற்படுத்தும் வகையில் சட்டமன்றங்கள் மற்றும் நாடாளுமன்றத்தில் அடிக்கடி ஏற்படும் இடையூறுகளுக்கு தமது வருத்தத்தை தெரிவித்துள்ளார்.
ஹைதராபாத்தில், முன்னாள் பாராளுமன்ற உறுப்பினரும் கல்வியாளருமான திரு நூகலா நரோத்தம் ரெட்டியின் நூற்றாண்டு விழா கொண்டாட்டங்களில் பேசிய அவர், அண்மைக் காலங்களில் ஒரு சில மாநில சட்டமன்றங்களில் நிகழும் சம்பவங்கள் மிகவும் வேதனையளிப்பதாகத் தெரிவித்தார்.
“இடையூறு என்பது விவாதங்களிலிருந்து வழி தவறுவதையும், ஜனநாயகம் மற்றும் தேசத்தின் பாதைகளிலிருந்து விலகுவதையும் குறிக்கிறது”, என்று அவர் எச்சரித்தார்.
சட்டமன்றங்களில் உறுப்பினர்களின் செயல், மக்களின் லட்சியங்களை பிரதிபலிப்பதாக இருக்க வேண்டுமென்று கூறிய திரு நாயுடு, சட்டமன்றத்தின் நேரத்தை மேலும் ஆக்கப்பூர்வமாகவும், பயனுள்ளதாகவும் அவர்கள் உபயோகிக்க வேண்டும் என்று கேட்டுக்கொண்டார்.
நல்ல பண்புகள், நாட்டுப்பற்று, பொதுவாழ்வில் நாணயம் முதலியவற்றைக் கடைப்பிடிப்பதில் கல்வியின் முக்கியத்துவத்தை எடுத்துரைத்த குடியரசு துணைத் தலைவர், “அனைத்து வகைகளிலும் முழுமையான தனிநபர்களை” கல்வி உருவாக்க வேண்டும் என்று வலியுறுத்தினார்.
21-ஆம் நூற்றாண்டின் தேவைகளுக்கு ஏற்ற வகையில் இளம் தலைமுறையினரின் திறன்களை மேம்படுத்த வேண்டும் என்று குறிப்பிட்ட அவர், நவீன தொழில்நுட்ப வளர்ச்சி களுடன் மாணவர்கள் தங்களை மேம்படுத்திக்கொள்ள வேண்டும் என்று ஆலோசனை தெரிவித்தார்.
தாய்மொழியின் முக்கியத்துவம் பற்றி பேசிய திரு வெங்கையா நாயுடு, சட்டமன்ற உறுப்பினர்கள் தங்களது தொகுதியுடனான தொடர்பை மேம்படுத்தும் வகையில், அவர்கள் தங்களது தாய்மொழியில் உரையாடுவது அவசியம் என்றார் அவர்.
“நம்மைத் தேர்ந்தெடுத்த மக்களுக்கு நாம் என்ன பேசுகிறோம் என்பது தெரிய வேண்டும். அதற்காகவே கூடுமானவரை உறுப்பினர்கள் தங்களது தாய் மொழியில் பேச முயல வேண்டும்”, என்று அவர் கோரிக்கை விடுத்தார்.
இந்த நிகழ்ச்சியில் தெலங்கானா உள்துறை அமைச்சர் திரு முகமது மொகமூத் அலி உள்ளிட்டோர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1708027
-------
(Visitor Counter : 137
குடியரசுத் துணைத் தலைவர் செயலகம்
உங்களது தாய், தாய்மொழி, தாய்நாடு மற்றும் சொந்த ஊரை என்றும் நினைவில் வைத்திருக்க வேண்டும் - குடியரசு துணைத் தலைவர்
ஒருவர் தமது வேர்களை நினைவில் வைத்திருக்க வேண்டிய தேவை குறித்தும், தாய், தாய்மொழி, தாய்நாடு மற்றும் சொந்த ஊர் மீது மரியாதை வைத்திருக்க வேண்டியதன் அவசியம் குறித்தும் குடியரசு துணைத்தலைவர் திரு எம் வெங்கையா நாயுடு இன்று வலியுறுத்தினார்.
'நீலிமா ராணி எனது அன்னை, எனது ஆதர்சம்' எனும் தலைப்பிலான புத்தகத்தை புவனேஷ்வர் ராஜ்பவனில் வெளியிட்டு பேசிய திரு நாயுடு, கல்வி, நீதித்துறை மற்றும் நிர்வாகத்தில் தாய்மொழியை அதிக அளவில் பயன்படுத்த வேண்டும் என்று வலியுறுத்தினார்.
வாழ்வில் வெற்றி அடைந்த நபர்கள் தங்களது சொந்த ஊர்களில் உள்ள மக்களுக்கு ஆதரவளிக்க வேண்டும் என்றும் அவர் கேட்டுக்கொண்டார்.
மக்களவை உறுப்பினர் டாக்டர் அச்யுதா சமந்தா எழுதிய இந்த புத்தகம் அவரது தாயார் திருமதி நீலிமாராணி குறித்த வாழ்க்கை பதிவாகும்.
தமது தாயாரின் வாழ்க்கையையும் போராட்டத்தையும் வார்த்தைகளில் வடித்ததற்காக திரு சமந்தாவை பாராட்டிய திரு நாயுடு, ஒரு தாயின் வாழ்க்கையை விவரிக்கும் புத்தகத்தை வெளியிட்டதற்காக தாம் மகிழ்ச்சி அடைவதாகவும், ஒரு ஆண் அல்லது பெண்ணை சிறந்த மனிதராக்குவது அன்னையே என்றும் கூறினார்.
திருமதி நீலிமா ராணிக்கு மரியாதை செலுத்திய குடியரசு துணைத் தலைவர், மிகவும் ஏழ்மையான சூழ்நிலையிலும் தமது குழந்தைகளுக்கு சிறப்பான கல்வியை அவர் உறுதி செய்ததாகவும், ஏழைகள் மற்றும் பின்தங்கியோரின் நலனுக்காக அவர் தொடர்ந்து பணியாற்றியதாகவும் கூறினார்.
தமது மகன்களின் உதவியோடு தமது சொந்த ஊரான கலராபங்காவை நாட்டின் முதல் ஸ்மார்ட் கிராமங்களில் ஒன்றாக திருமதி நீலிமாராணி
மாற்றியதாகவும் அவர் மகிழ்ச்சி தெரிவித்தார்.
திருமதி நீலிமா ராணியையும் அவரது பணியையும் மற்றவர்கள் பின்பற்றி தங்களது சொந்த ஊர்களில் உள்ள மக்களின் வாழ்க்கையை மேம்படுத்த வேண்டும் என்று நாயுடு கேட்டுக்கொண்டார்.
ஒடிசா ஆளுநர் பேராசிரியர் கணேஷி லால் மற்றும் மக்களவை உறுப்பினர் டாக்டர் அச்யுதா சமந்தா உள்ளிட்டோர் இந்த நிகழ்ச்சியில் கலந்து கொண்டனர்.
-----
(Visitor Counter : 268
பாதுகாப்பு அமைச்சகம்
இந்திய கடற்படையின் உள்நாட்டுத் தேவைகள் குறித்த உரையாடல் மாநாடு மற்றும் வர்த்தகக் கருத்தரங்கம்: தொழில்துறைக்கான வாய்ப்புகள்
இந்திய கடற்படையின் உள்நாட்டுத் தேவைகள் குறித்த உரையாடல் மாநாடு மற்றும் வர்த்தகக் கருத்தரங்கம்: தொழில்துறைக்கான வாய்ப்புகள் என்ற நிகழ்வை இந்திய வர்த்தகம் மற்றும் தொழில் துறை கூட்டமைப்புடன் இணைந்து இந்திய கடற்படை 2023 ஜூன் 26 அன்று நடத்தியது.
பராமரிப்புத் தலைவர் துணை அட்மிரல் சந்தீப் நைதானி இம்மாநாட்டில் சிறப்பு விருந்தினராகக் கலந்து கொண்டு முக்கிய உரையாற்றினார்.
இந்த மாநாடு, இந்திய கடற்படை வீரர்களுடன் உரையாடுவதற்கு தொழில்துறை, குறு, சிறு மற்றும் நடுத்தர தொழில்துறை , ஸ்டார்ட் அப் நிறுவனத்தாருக்கு சிறந்த வாய்ப்பை அளிதத்து. பாதுகாப்புத்துறையில் தன்னிறைவை அடையும் வகையில், இந்திய கடற்படையின் தேவைகள், உள்நாட்டிலேயே தயாரிக்கப்படுவதற்கானத் திட்டங்கள் ஆகியவை குறித்து விவாதிக்கப்பட்டது.
நூற்றுக்கும் மேற்பட்ட தொழில் துறையினர், குறு, சிறு மற்றும் நடுத்தரத் தொழில் துறையினர், ஸ்டார்ட்அப் நிறுவனத்தினர் ஆகியோர் இந்த மாநாட்டில் பங்கேற்றனர்.
அறிவியல் மற்றும் தொழில்நுட்பத்துறை
75 அறிவியல் தொழில்நுட்பம் மற்றும் கண்டுபிடிப்பு மையங்கள் பட்டியல் மற்றும் பழங்குடி பிரிவினருக்காக பிரத்தியேகமாக அமைக்கப்படும்: மத்திய அமைச்சர் டாக்டர் ஜிதேந்திர சிங்
75 அறிவியல் தொழில்நுட்பம் மற்றும் கண்டுபிடிப்பு மையங்கள் பட்டியல் மற்றும் பழங்குடி பிரிவினருக்காக நாடு முழுவதும் பிரத்தியேகமாக அமைக்கப்படும் என்று மத்திய அறிவியல் மற்றும் தொழில்நுட்பம் இணை அமைச்சரும்  புவி அறிவியல் இணை அமைச்சரும்  பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று கூறினார்.
அறிவியல் மற்றும் தொழில்நுட்பத் துறையின் மூத்த அதிகாரிகளுடனான உயர்மட்ட ஆய்வு கூட்டத்திற்கு பிறகு பேசிய அமைச்சர், கடந்த இரு வருடங்களில் 20 அறிவியல் தொழில்நுட்பம் மற்றும் கண்டுபிடிப்பு மையங்கள்  அறிவியல் மற்றும் தொழில்நுட்ப துறையால் நிறுவப்பட்டுள்ளதாக அவர் தெரிவித்தார்.
இவற்றின் மூலம் 20,000 பட்டியல் மற்றும் பழங்குடி பிரிவுகளை சேர்ந்த மக்கள் பல்வேறு துறைகளில் பலனடைந்துள்ளதாக அமைச்சர் கூறினார்.
நலிவுற்ற பிரிவினருக்கு வழிகாட்டி, சமுதாயத்தின் இதர பிரிவினருக்கு இணையாக அவர்களை மேம்படுத்துவதற்கான பிரதமரின் லட்சியத்தை சார்ந்து 75 அறிவியல் தொழில்நுட்பம் மற்றும் கண்டுபிடிப்பு மையங்களை பட்டியல் மற்றும் பழங்குடி பிரிவினருக்காக அமைக்க முடிவெடுக்கப்பட்டுள்ளதாக திரு சிங் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761463
----
(Visitor Counter : 192
மின்னணு மற்றும் தகவல் தொழில்நுட்பம்
ஆதார் அங்கீகார பரிவர்த்தனைகள் மார்ச் மாதத்தில் 2.31 பில்லியன் எண்ணிக்கையை எட்டியது; ஆதார் அடிப்படையிலான மின்னணு – நுகர்வோர் விவரங்கள் நடவடிக்கை 16 சதவீதமாக உயர்ந்தது
ஆதார் அங்கீகார பரிவர்த்தனைகள் மார்ச் மாதத்தில் 2.31 பில்லியன் எண்ணிக்கையை எட்டியது. இது ஆதார் பயன்பாட்டின் வளர்ச்சி மற்றும் நாட்டில் மின்னணு பொருளாதார வளர்ச்சியை எடுத்துக் காட்டுகிறது. ஆதார் அடிப்படையிலான மின்னணு – நுகர்வோர் சேவை, வங்கி மற்றும் வங்கி சாரா நிதி சேவைகளில் தொடர்ந்து முக்கிய பங்கு வகிக்கிறது. இது வெளிப்படைத் தன்மையை அளித்து வாடிக்கையாளரின் நலனை மேம்படுத்தி எளிதாக வர்த்தகம் புரிகிறது. மார்ச் 2023-ல் 311.8 மில்லியனுக்கும் மேற்பட்ட மின்னணு அடிப்படையிலான வாடிக்கையாளர்களின் விவரங்கள் குறித்த பரிவர்த்தனைகள் நடைபெற்றுள்ளது. இது பிப்ரவரி மாதத்தை விட 16.3 சதவீதம் அதிகரித்துள்ளது. மார்ச் மாதத்தில் 21.47 மில்லியன் ஆதார் அட்டைகள் புதுப்பிக்கப்பட்டுள்ளன.
AD/IR/RS/RR
(Visitor Counter : 84
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சிறந்த ஆளுகைக்கான தேசிய மையம்: சுமார் 2500 சர்வதேச குடிமைப் பணியாளர்களுக்கு நேரடி பயிற்சியளிப்பு
இந்திய தொழில்நுட்பம் மற்றும் பொருளாதார ஒத்துழைப்பின்  ஓர் அங்க உறுப்பினரான சிறந்த ஆளுகைக்கான தேசிய மையம் , அண்டை நாடுகளின் குடிமைப் பணியாளர்களின் தேவைகளைப் பூர்த்தி செய்யும் வகையில், தனிப்பயனாக்கப்பட்ட பயிற்சித் திட்டங்களை வடிவமைத்து அவற்றை செயல்படுத்தும் பணியில் ஈடுபட்டு வருகிறது. அண்மைக் காலங்களில், பொது கொள்கை மற்றும் ஆளுகை குறித்த ஏராளமான திறன் கட்டமைப்புப் பயிற்சித் திட்டங்களை அண்டை நாடுகளின் குடிமைப் பணியாளர்களுக்கு இந்த மையம் ஏற்பாடு செய்துள்ளது. இதுவரை வங்கதேசம், மாலத்தீவுகள், மியான்மர் மற்றும் பல்வேறு ஆப்பிரிக்க நாடுகளின் 2500 சர்வதேச குடிமைப் பணியாளர்களுக்கு நேரடி முறையில் என்சிஜிஜி பயிற்சி அளித்துள்ளது.
கொவிட்- 19 பெருந்தொற்று காலகட்டத்தில், இந்த மையம், பெருந்தொற்றின்போது மேற்கொள்ளப்பட வேண்டிய சிறந்த ஆளுகை நடைமுறைகள் குறித்த தொடர் காணொலி பயிலரங்குகளை நடத்தியுள்ளது. இதுவரை ஆப்பிரிக்கா, மத்திய ஆசியா, தென்கிழக்கு ஆசியா மற்றும் கிழக்கு ஐரோப்பா பகுதிகளிலிருந்து சுமார் 47 நாடுகள் கலந்து கொண்டுள்ளன. 1250க்கும் மேற்பட்டோர் இந்தப் பயிலரங்குகளில் பங்கேற்றுள்ளனர்.
இந்த நிலையில், தேசிய/மாநில மற்றும் மாவட்ட அளவுகளிலான நிர்வாகப் புதுமைகளை எடுத்துரைக்கும் இணையவழி கருத்தரங்கங்களின் அவசியம் உணரப்பட்டது. அதை அடுத்து, “நிர்வாகப் புதுமைகள்- பாஸ்போர்ட் சேவை மையம் மற்றும் மின்னணு அலுவலகம்” என்ற தலைப்பிலான இணையவழி கருத்தரங்கம் ஆகஸ்ட் 6-ஆம் தேதி நடைபெற உள்ளது. நிர்வாகத்துறையின் புதுமையான நடைமுறைகள் குறித்த கருத்துக்களை பகிர்ந்து கொள்ளும் வகையில் ஐடிஇசி நாடுகளைச் சேர்ந்த சுமார் 100 சர்வதேச குடிமைப் பணியாளர்கள் இந்தப் பயிலரங்கில் கலந்து கொள்வார்கள்.
என்சிஜிஜி, இந்த ஆண்டு இதுபோன்ற மேலும் 2 வலைதள கருத்தரங்கங்களை நடத்தவிருக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1742656
-----
(Visitor Counter : 212